
A V I Z
-asupra proiectului de hotărâre privind desființarea Unităţii de Asistenţă Medico–Socială Boldeşti-Scăeni şi inițierea procedurilor de înființare a unei unități sanitare publice cu paturi de îngrijiri paliative

[bookmark: _Hlk188602549]Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind desființarea Unităţii de Asistenţă Medico–Socială Boldeşti-Scăeni şi inițierea procedurilor de înființare a unei unități sanitare publice cu paturi de îngrijiri paliative, am constatat următoarele:
Unitatea de Asistenţă Medico-Socială Boldeşti-Scăeni a fost înfiinţată prin Hotărârea Consiliului Local nr. 39 din 17.06.2003, în conformitate cu dispoziţiile art. 5 din O.G. nr. 70/2002 privind administrarea unităţilor sanitare publice de interes judeţean şi local, cu modificările şi completările ulterioare.
Potrivit art. 172 alin. (5) din Legea nr. 95/2006 privind reforma în domeniul sănătății, republicată, cu modificările şi completările ulterioare spitalele din reţeaua autorităţilor administraţiei publice locale se înfiinţează şi, respectiv, se desfiinţează prin hotărâre a Guvernului, iniţiată de instituţia prefectului sau consiliul judeţean, în condiţiile legii, cu avizul Ministerului Sănătăţii.
Pe cale de consecinţă desfiinţarea unităţii precum şi inițierea procedurilor de înfiinţare a unei unități sanitare publice cu paturi de îngrijiri paliative trebuie aprobate de către consiliului local.
	Faţă de cele de mai sus şi în conformitate cu prevederile art. 243 alin.(1) lit. a) din OUG nr. 57/2019 privind Codul administrativ, cu modificările și completările ulterioare, avizez favorabil acest proiect. 

